Þetta litla tæki hefur fyrir löngu sannað gildi sitt og er eitt einfaldasta og áhrifaríkasta öryggistækið sem þú getur sett upp heima hjá þér . Jónískir reykskynjarar bregðast við reyk og henta í flest rými . Þeir eru næmir fyrir raka , hita og brælu frá matargerð og henta því ekki í eldhús eða þvottahús . Optískir reykskynjarar bregðast við reyk en eru ekki eins næmir fyrir öðrum breytingum og henta því vel í eða við eldhús og þvottahús . Þegar þú setur reykskynjarann upp þá á hann að vera sem næst miðju lofts og aldrei nær vegg eða ljósi en sem nemur 30 sm . Þegar búið er að setja reykskynjarann upp þá þarf að kanna hvort hann virki . Mælt er með að hafa einn reykskynjara í hverju rými hússins . Hvernig kanna ég hvort hann virki ? Til þess að kanna virkni reykskynjarans er ýtt á hnappinn á reykskynjaranum . Þá heyrist viðvörunarmerki sem þýðir að hann virkar . Best er að yfirfara reykskynjara heimilisins árlega Það er mikilvægt að farið sé yfir virkni reykskynjara heimilisins árlega . Ef stutt hljóð heyrist frá skynjaranum á um það bil mínútna fresti þarf að endurnýja rafhlöðuna . Reykskynjarar endast í u.þ.b. 10 ár . Eldvarnir á heimilinu Slökkvitæki Farið yfir það með öllum á heimilinu hvernig á að hringja í 112 og hvar slökkvitæki og eldvarnateppi heimilisins eru geymd . Almenna reglan er sú að yfirfara þarf slökkvitæki árlega . Flóttaáætlun Flóttaáætlun er gerð til þess að allir í fjölskyldunni viti hvernig bregðast eigi við ef eldur kviknar á heimilinu . Gott er að hafa eftirfarandi í huga við gerð á flóttaáætlun Að tvær greiðar leiðir séu út úr húsinu og settu upp neyðarstiga eða kaðal ef þess þarf Að allir í húsinu viti að þeir eigi að fara út úr húsinu um leið og eldur kemur upp Að ákveða fyrirfram stað þar sem allir hittast þegar komið er út . Þannig er hægt að fullvissa sig um að allir í fjölskyldunni séu komnir út . Algengustu brunar á heimilum má rekja til notkunar á rafmagnstækjum eins og eldavélum . Því þarf að huga vel að því að slökkva á eldavélum , sléttujárnum , straujárni og öllum rafmagnstækjum eftir notkun . Höfum einnig í huga að ofhlaða ekki fjöltengi með mörgum rafmagnstækjum , það skapar aukna brunahættu . Mikilvægt er að hafa varann á þegar kveikt er á kertum og muna að slökkva á þeim . Desember og janúar eru mánuðir þar sem kertanotkun eykst mikið og gott að vera vel á varðbergi gagnvart aðventuskreytingum og krönsum þar sem kerti eru nálægt . Einnig skal huga vel að staðsetningu útikerta og setja þau ekki á yfirborð sem brennur auðveldlega eins og trépall . Hér getur þú sótt bækling frá Eldvarnabandalaginu Miklu máli skiptir að bregðast rétt við ef brotist er inn til þín . Gættu að því að innbrotsþjófurinn gæti ennþá verið á vettvangi og því verður þú fyrst og fremst að huga að öryggi þínu . Sýndu því skynsemi og ekki fara inn í húsið ef þú telur að einhver sé inn í því . Hringdu strax á lögregluna í 112 og tilkynntu innbrotið .